open-index/open-wikipedia-markdown huggingface dataset:
Zvonimir Cimermančić

**Zvonimir Cimermančić** (Zagreb, 26. kolovoza 1917. - Zagreb, 17. svibnja 1979.), hrvatski nogometni reprezentativac

## Klupska karijera
Napadač, igrao za klubove: HŠK Concordia Zagreb, ŠK Slavija Varaždin, HŠK Građanski Zagreb, NK Lokomotiva Zagreb i NK Dinamo Zagreb

## Reprezentativna karijera
Nastupio 9 puta za "A" i 1 put za "B" sastav Jugoslavije, za koju je postigao i tri pogotka, a za hrvatsku nogometnu reprezentaciju 17 puta, te postigao 8 golova. Sudionik je Olimpijskih igara 1948. u Londonu, gdje osvaja srebrno odličje.
Domagoj Antolić

**Domagoj Antolić** (Zagreb, 30. lipnja 1990.) je hrvatski nogometaš, igrač zagrebačkog Dinama. Igra na poziciji veznog igrača.

## Klupska karijera
Nogomet je počeo igrati sa 6 godina u NK Ponikve a s 10 godina "skauti" Dinama ga dovode u Maksimir te je nakon toga prošao sve Dinamove mlađe uzrasne kategorije a prvoj momčadi Dinama se priključio početkom 2008. godine te je u proljetnom dijelu sezone 2007./08. zabilježio 6 službenih nastupa. Nešto više od slijedećih godinu dana provodi na posudbi u tadašnjem drugoligašu Lokomotivi.
U međuvremenu u siječnju 2009. godine potpisao je profesionalni ugovor s Dinamom u trajanju od sedam i pol godina i pridružio se prvoj momčadi na zimskim pripremama ali se nije uspio nametnuti treneru i izboriti mjesto u početnoj postavi. Novu priliku u Dinamu dobio je u drugom dijelu sezone 2009/10, nastupivši na 10 ligaških utakmica no, standardni prvotimac ipak nije uspio postati.  U kolovozu 2010. godine nakon dva kola 1. HNL sezone 2010/11., prelazi u zagrebačku Lokomotivu gdje već u prvom susretu, na utakmici trećeg kola protiv NK Istre 1961, postiže pobjedonosni pogodak. U naredne tri sezone jedan je od glavnih igrača Lokomotive i jedan od najzaslužnijih za sjajne rezultate kluba s Kajzerice. Odlične igre u Lokomotivi nisu ostale nezapažene i od sezone 2013/14, Domagoj Antolić je ponovno u Maksimiru  plavom dresu Dinama ali ovog puta u znatno značajnijoj ulozi nego ranije.

## Reprezentativna karijera
Igrao je za sve mlađe kategorije, a u seniorskoj reprezentaciji još nije nastupio.

## Priznanja
### Klupska
**[[Dinamo Zagreb]]**
* Prvak Hrvatske **(1)**: 2013./14.

## Izvori

## Vanjske veze
* Domagoj Antolić, statistika na HNS-ovim stranicama
* Domagoj Antolić na hnl-statistika.com
Milan Badelj

**Milan Badelj** (Zagreb, 25. veljače 1989.) je hrvatski nogometaš koji trenutačno ne igra ni za koji klub. Igra na poziciji ofenzivnog veznog.

Badelj je karijeru počeo u Zagrebovoj nogometnoj školi. Godine 2007. stiže u Dinamo, potpisuje ugovor te odlazi na posudbu u Lokomotivu, Dinamovu ekspozituru koja igra u 1. HNL, kako bi stekao iskustvo. 

Često je zbog talenta istican kao mogući nasljednik Luke Modrića što je potaklo zanimanje engleskog Manchester Uniteda. Badelj se na početku sezone 2008. pridružuje prvoj momčadi Dinama. Početkom sezone 2012./2013. nakon nekoliko odigranih utakmica preselio se u Hamburger SV.
Igor Bišćan

**Igor Bišćan** (Zagreb, 4. svibnja 1978.) je hrvatski nogometaš. Igra na poziciji stopera ili zadnjeg veznog. Trenutačno je slobodan igrač.

## Klupska karijera
### Dinamo Zagreb
Igor Bišćan nogometnu karijeru započeo je u nogometnoj školi zagrebačkoga Dinama. Nakon posudbe u NK Samoboru, od sezone 1998. nastupao je za Dinamo s kojim je igrao i u Ligi prvaka i Kupu UEFA-e. Zbog zapaženih nastupa postaje i kapetan momčadi i ljubimac navijača. S Dinamom osvaja 3 hrvatska prvenstva 1998.1999. i 2000. godine.

### Liverpool F.C.
Nakon zanimanja brojnih europskih klubova karijeru od prosinca 2000. godine nastavlja u Liverpoolu. Prijelaz u Liverpool vrijedio je 7 milijuna funta. Dolaskom Rafaela Beníteza na Liverpoolovu klupu, Bišćan često nastupa na poziciji zadnjeg veznog te igra zapažene utakmice u Ligi prvaka. Te sezone 2004./05. jedan je od zaslužnijih igrača za plasman Liverpoola u finale Lige prvaka. Odlukom trenera Beníteza ipak nije nastupio u finalu. Bišćan je zbog požrtvovne igre postao jedan od idola Liverpoolovih navijača. Za Liverpool je nastupao do 2005. godine sveukupno odigravši 118 službenih utakmica postigavši 3 pogotka.

### Panathinaikos
Bišćan u lipnju 2005. godine odlazi u grčki Panathinaikos kao slobodan igrač. U slijedeće dvije sezone nastupa za taj klub da bi krajem lipnja 2007. godine uzeo pola godine slobodno te nije nastupao za niti jedan klub.

### Povratak u Dinamo
Nakon poduže pauze 3. prosinca 2007. godine potpisuje ugovor sa zagrebačkim Dinamom na 3 godine. Ugovor je produžio u kolovozu 2011. godine. Nakon povratka u pet godina s Dinamom osvaja još pet prvenstava i četiri kupa te jedan superkup. U Dinamu ostaje do travnja 2012. godine kada raskida ugovor.

## Reprezentativna karijera
Igrao je za Hrvatsku do 20 i do 21 te za Hrvatsku B reprezentaciju jednom prigodom. Za Hrvatsku A reprezentaciju Bišćan je debitirao u kvalifikacijama za UEFA Euro 2000. godine u utakmici protiv Makedonije u Skopju 5. lipnja 1999. godine. Svoj prvi i jedini pogodak za Hrvatsku postigao je protiv reprezentacije Meksika 16. lipnja 1999. godine. Njegova posljednja službena utakmica bila je protiv reprezentacije Škotske 1. rujna 2001. godine. Nakon što je napustio pripremni kamp reprezentacije, 2003. godine, Bišćan više nije pozivan.

## Priznanja
### Klupska
**[[Dinamo Zagreb]]**
*Prvak Hrvatske **(8):** 1997./98., 1998./99., 1999./2000., 2007./08., 2008./09., 2009./10., 2010./11., 2011./12.
*Hrvatski nogometni kup **(4):** 2007./08., 2008./09., 2010./11., 2011./12.
*Hrvatski nogometni superkup **(1):** 2010.

**[[Liverpool F.C.]]**
* Engleski Liga kup **(2):** 2000./01., 2002./03.
* FA Community Shield **(1):** 2001.
* UEFA Superkup **(1):** 2001.
* UEFA Liga prvaka **(1):** 2004./05.
## Trenerska karijera
* NK Rudeš (2016.-)

## Izvori

## Vanjske veze
* Igor Bišćan na hnl-statistika.com 
* Igor Bišćan na HNS-u
Tomislav Barbarić

**Tomislav Barbarić** (Zagreb, 29. ožujka 1989.) je hrvatski nogometaš koji trenutačno nastupa za zagrebačku Lokomotivu na posudbi iz Dinama. Igra na poziciji središnjeg braniča. Ponikao je u Dinamovoj nogometnoj školi, a prvoj momčadi se pridružio početkom 2008. godine te je u ljetnom dijelu prvenstva zabilježio 5 nastupa. Jesenski dio prvenstva 2008. godine proveo je na posudbi u Lokomotivi. U siječnju 2009. godine potpisao je profesionalni ugovor s Dinamom na četiri i pol godine vrijedan 500 000 eura. Upisao je ukupno 22 nastupa za različite uzraste hrvatske reprezentacije, od U-14 do U-19 te upisao dva zgoditka.

## Izvori

## Vanjske veze
* Tomislav Barbarić na hnl-statistika.com
NK Zelengaj Zagreb

**Nogometni klub Zelengaj** je hrvatski nogometni klub iz Novog Zagreba, iz Dugava.

## Historija
Klub je osnovan 1948. godine. Natječe se u 3. Zagrebačkoj ligi. Najveći rival NK Zelengaja je NK Sava Jakuševec Zagreb. 
Navijači Zelengaja su sada već poznatiji kao Zeleni Đavoli, a osnovani su 2007. godine. 
Najveći uspjeh Zelengaja je osvajanje Kupa Novog Zagreba i osvajanje 2. Zagrebačke nogometne lige te ulazak u 1. Zagrebačku ligu gdje su se zadržali samo 2 sezone, te se zatim pali u 2. Zagrebačku nogometnu ligu.
NK ZET

**NK ZET** je hrvatski nogometni klub iz zagrebačkog naselja Savica. Klub je osnovan 1927. godine.

## Historija

Klub je od 1987. godine do 2001. godine nosio naziv **NK ZET-Cestograd**. Najbolje rezultate prije Drugog svjetskog rata klub je postigao u periodu od 1933. godine do 1938. godine kada je napredovao iz III. razreda do I.A razreda Zagrebačkog nogometnog podsaveza. Bio je prvak III. razreda 1933. godine, prvak II. razreda 1935. godine, prvak I.B razreda 1936. godine i prvak I.A razreda 1938. godine. U novije vrijeme najveći uspjeh ostvario je u sezoni 1999./2000. plasmanom u Treću hrvatsku nogometnu ligu, te 2. mjesto u 3. HNL - Središte 2001./02.. Status trećeligaša zadržava sve do sezone 2005./06.

## Poznati treneri
* Ivica Belošević

## Izvori
* Nogometni leksikon: ZET
* NK Maksimir: III: razred prvenstva Zagreba, Sezona 1932./33. 
* (hrvatski/engleski) Hrnogomet-db, Croatian Football dana base
Adrián Calello

**Adrián Daniel Calello** (Quilmes (Buenos Aires), 14. svibnja 1987.) argentinski je nogometaš koji trenutačno nastupa za Chievo. Igra na poziciji zadnjeg veznog. Budući da je talijanskog podrijetla, osim argentinskog, ima i talijansko državljanstvo.

## Klupska karijera
Karijeru je započeo u Independienteovoj nogometnoj školi. Prvi nastup za seniorsku momčad zabilježio je u veljači 2007. godine. U tri seniorske godine u Independienteu, Calello je odigrao 50 utakmica.

Prvoj momčadi Dinama pridružio se 1. siječnja 2009.. Njegov transfer je dogovoren 15. prosinca 2008. između predsjednika Independientea, Julija Comparadoa i predstavnika Dinama, izvršnog dopredsjednika Zdravka Mamića i sportskog direktora Zorana Mamića. Ugovor je potpisan na pet i pol godina, a Independienteu je pripala odšteta od 2,200.000 eura. Prvi gol za Dinamo Zagreb a ujedno i prvi u seniorskoj karijeri postignuo je 13. studenog 2010., u 15. kolu 1. HNL u sezoni 2010/11., u Splitu protiv RNK Splita.

22. siječnja 2013. raskida ugovor sa zagrebačkim Dinamom i odlazi u talijansku Sienu.

U srpnju 2013. prelazi iz Siene u Chievo.

## Priznanja
### Individualna

### Klupska
**[[NK Dinamo Zagreb]]**
* Prvak Hrvatske **(4)**: *2008/09.*, *2009/10.*, *2010/11.*, *2011/12.*
* Osvajač hrvatskog kupa **(3)**: *2008/09.*, *2010/11.*, *2011/12.*
* Osvajač hrvatskog superkupa **(1)**: *2010.*

## Reference

## Vanjske veze
* Profil na football-lineups.com
NK Čehi

**NK Čehi** je nogometni klub iz naselja Donji Čehi u Novom Zagrebu.

## Historija

Klub je osnovan 1961. godine pod imenom Čehi. Od tada, klub je promijenio nekoliko imena (Zvijezda i Čehi Kapra), te se od 1999. vraća na ime Čehi. Klub broji oko 150 članova te se trenutačno (2012./13.) natječe u 2. Zagrebačkoj ligi s momčadima limača, pionira (starijih), juniora, seniora i veterana.

## Izvori

* ZNS-popis klubova 

## Vanjske veze

* Nogometni klub Čehi - Službene stranice
Borislav Cvetković

**Borislav Cvetković** (Karlovac, 30. rujna 1962.) -srpski nogometaš , osvajač brončane medalje na Olimpijskim igrama u Los Angelesu 1984. godine.

Legendarni sportski komentator Ivan Tomić dao mu je nadimak "Lane s Korane", dok je igrao za Dinamo, s kojim je osvojio naslov prvaka Jugoslavije 1982. Kada je prešao u Crvenu Zvezdu, dobio je nadimak "Lane s Marakane". Bio je najbolji strijelac UEFA Kupa prvaka 1987. godine.
ŽNK Agram

**ŽNK Agram** je ženski nogometni klub iz Zagreba.

## Historija
Klub je osnovan 15. veljače 2000. godine na inicijativu Željka Kurevije.
  
Trenutačno se natječe u Prvoj hrvatskoj nogometnoj ligi za žene.

## Poveznice
* Hrvatski nogometni savez
Mehmed Alispahić

**Mehmed Alispahić** (Bugojno, SR Bosna i Hercegovina, 24. studenog 1987. ) je bosanskohercegovački nogometaš koji nastupa za HNK Rijeku.
 
U Šibenik je došao iz Iskre iz Bugojna u ljeto 2008. godine. Svoj debi za šibenski sastav imao je već u prvom kolu nove sezone protiv zaprešićkog prvoligaša (2:3), a prvi zgoditak čekao je do 6. kola protiv NK Zagreba (**1**:1). 30. prosinca 2010. u medijima se pojavila informacija da je Alispahić prešao u GNK Dinamo Zagreb, što je kasnije njegov menadžer demantirao. Ipak, nekoliko dana kasnije je objavljeno da je Mehmed potpisao predugovor sa Dinamom, ali se nije priključio Dinamo zbog toga što se dva kluba nisu mogla dogovoriti oko odštete. U lipnju 2011. priključuje se Dinamu kao slobodan igrač.

U zimu 2013. prelazi iz zagrebačkog Dinama u HNK Rijeku.

On je igrač veznoga reda.

## Reference
Luiz Paulo Hilário Dodô

**Luiz Paulo Hilário**, poznatiji kao **Dodô** (Rio de Janeiro, 16. listopada, 1987.), brazilski nogometaš i igrač Liepāje.

## Karijera

Karijeru je počeo u niželigaškim brazilskim ligama točnije u FC Juventus Ltda., dok ga nije bratić i hrvatski reprezentativac Eduardo da Silva doveo u Inter iz Zaprešića.

U polusezoni sezone 2008./09. Dodô je primljen na probu u Inter. Tamo se iskazao te je ubrzo postao dijelom prve momčadi. Prve korake napravio je na dvoranskom prvenstvu gdje je zablistao u utakmicama protiv Dinama, Hajduka i Zagreba.

Prvu utakmicu u HNL-u odigrao je 8. ožujka 2009. godine protiv Slaven Belupa koju je Inter izgubio 1:0. Prve zgoditke u HNL-u postigao je u dvoboju 10. svibnja, 2009. protiv slabašne Croatie iz Sesveta, i to dva u pobijedi 3:0.

U posljednjem kolu lige 31. svibnja, 2009. protiv treće Rijeke Dodo je u potpunosti zablistao i zabio prvi hatt-trick. Na toj utakmici bio je i njegov najbolji prijatelj Eduardo kojem je posvetio prvi gol na toj utakmici. Nakon te utakmice u intervjuu izjavio je kako očekuje da će jednoga dana biti kao Eduardo i otići u neki veći klub, ali se prvo želi iskazati u Hrvatskoj.

2010. godine prelazi u zagrebački Dinamo. Početkom 2011. godine odlazi na posudbu u Lokomotivu.

## Privatni život

Napustio je obitelj u Brazilu sa dvadeset i jednom godinom i preselio u Hrvatsku u Zaprešić pored Zagreba.

## Vanjske veze
* Dodo na Inter Zaprešićkim službenim stranicama 
* Dodova statistika na Sportnet.hr 
* Net statistika
* HNL statistika
Tomislav Dujmović

**Tomislav Dujmović** (Zagreb, 26. veljače 1981.) hrvatski je nogometaš i reprezentativac, član RNK Splita.

Godine 2008. osvojio je 4. mjesto u prvenstvu Rusije, a od 2009. godine nastupa za A-reprezentaciju Hrvatske.
NK Šparta Elektra Zagreb

**NK Šparta Elektra** je nogometni klub iz zagrebačkog naselja Trešnjevka.

Trenutačno se natječe u Četvrta hrvatska nogometna liga - Središte "A".

Osnovan je 1911. godine, ali sa službenim djelovanjem počinje tek 1913. te se ta godina uzima kao godina osnivanja kluba.

Bivši je dom nekolicine najvećih igrača hrvatsko-romske manjine, Mateja Galica, Leonarda Frankovića i ostalih.

Trenutačni trener i svojevrsni vođa Šparte Elektre je Ivan Bošnjak, predstavnik romske manjine u Federaciji BiH te bivši predsjednik Hrvatskog saveza za ispadanje iz 4.HNL.

Navijači NK Šparte Elektre nazivaju se "Green Warriors", ekološkog nastroja, te se ponose svojom parolom "Šparta i mi nismo mrtvi kao Toše, bacati smeće na pod je brate loše".

## Povijesni uspjesi
NK Šparta Elektra je klub s bogatom tradicijom osvajanja turnira. Unatoč hiper-pobjedničkom mentalitetu koji se 100 godina razvijao na Pongračevu, sezona 2014/15 će zauvijek ostati zapamćena kao vrhunac dominacije. Te sezone momčad kadeta Šparte Elektre oborila je neoborive rekorde, pod krilom sigurne desnice trenera Dodiga su došli do gol razlike -200. Zlatna rukavica iz te sezone trenutno krasi glavnu halu Hrvatskog povijesnog muzeja u Matoševoj ulici 9. Kada su upitali Dodiga kako je uspio napraviti tako dobar rezultat, kazao je "Bobi hrana nača baka prača neto bruto plaća idem po bonkase do doeta i malo bobija jer je bobi hrana naača brate bosna".

## Reference

## Vanjske veze
* Klupske stranice
NK Čulinec Zagreb

**NK Čulinec** je nogometni klub iz Zagreba.

## Historija
**NK Čulinec** je osnovan 1. svibnja 1980. godine. Seniorska momčad nastupa u 3. Zagrebačkoj ligi, a pionirska je odigrala 2014. sjajnu sezonu te su zavšili na prvom mjestu i osigurali plasman u 2. Ligu
ŽNK Dinamo-Maksimir

**ŽNK Dinamo-Maksimir** je ženski nogometni klub iz Zagreba.

## Historija
Ženski nogometni klub Dinamo-Maksimir osnovan je 1937. godine.
Danas je u klubu počasna predsjednica gospođa Blankica Žiger rođena prije 89 godina, najbolja igračica Zagreba i Hrvatske 1937. godine.

Klub se trenutačno natječe u Prvoj hrvatskoj nogometnoj ligi za žene.
 
U ŽNK Maksimir je igrala i Marija Matuzić, koja je u svojoj dugogodišnjoj nogometnoj karijeri osvojila brojne naslove državne prvakinje i državnih Kup natjecanja. U klubu su igrale i dugogodišnje članice Zlata Vargek (1986.-1992.), Ivanka Perić (1983.-1992.) i Dijana Janošić (1978.-2003.) koja je isto obnašala dužnosti trenerice i predsjednice kluba.

## Trofeji
ŽNK Dinamo-Maksimir osvojio je do sada 17 trofeja: 7 naslova državnih prvakinja i 10 državnih Kup natjecanja i naslov najbolje klupske ekipe Europe 1983. na turniru u francuskom gradu Mentonu.

* Prvakinje Jugoslavije u nogometu: 1980./81., 1981./82., 1990./91.
* Osvajačice Kupa Jugoslavije u nogometu: 1980., 1982., 1987., 1990.
* Prvakinje Hrvatske u nogometu: 1992., 2003./04., 2004./05., 2005./06.
* Osvajačice Hrvatskog nogometnog Kupa za žene: 1992., 1993., 2002/03., 2003/04., 2004/05., 2005/06.
* Prvakinje Europe: 1983.

## Izvori
* RSSSF: Croatia Women's Champions Winners
* RSSSF:  Croatia Women's Cup Winners
* RSSSF: Yugoslavia Women's Champions Winners
* RSSSF: Yugoslavia Women's Cup Winners
* Marija Matuzić-Maca Maradona: Lopta je moja jedina obitelj

## Vanjske veze
* ŽNK Dinamo-Maksimir
Mario Cvitanović

**Mario Cvitanović** (Zagreb, 6. svibnja 1975.) je hrvatski nogometaš. Odigrao je 9 utakmica za reprezentaciju Hrvatske. Karijeru je počeo u zagrebačkom Dinamu. Pet je puta postao prvak Hrvatske. U inozemstvu je igrao za talijanske Veronu, Veneziju, Genou i Napoli, belgijski Germinal. 2006. godine vratio se u Dinamo. 2007. postao je nogometaš Energie Cottbus.
Domagoj Abramović

**Domagoj Abramović** (Zagreb, Hrvatska, 1. travnja 1981.) je hrvatski nogometaš koji trenutno nastupa za HNK Goricu, klub iz 2. HNL.

## Karijera
### Klupska karijera
Abramović dolazi u NK Dinamo Zagreb kao osmogodišnjak, te je za klub postigao preko 100 golova u različitim dobnim razinama. U prvoj momčadi Dinama debitira 1998. kao 17-togodišnjak. Bila je to utakmica Lige prvaka u Maksimiru protiv solunskog Olympiakosa. Abramović je u igru ušao kao zamjena Mihaela Mikića.

Svoj debi u HNL-u dugo je čekao, a priliku je dobio 2000. u utakmici protiv Cibalije gdje je postigao dva gola. Ipak, nije priključen prvoj momčadi nego odlazi na posudu u drugoligašku momčad, Croatiju Sesvete. Nakon uspješne sezone u Croatiji (2001./02.), Dinamo ga vraća natrag.

Sljedeće sezone (2002./03.), za klub nastupa u devet prvenstvenih utakmica, svih devet kao rezerva. Nakon toga odlazi u Cibaliju gdje se nada da će igrati više.

Nakon sezone provedene u Cibaliji, odlazi u BiH gdje potpisuje za NK Široki Brijeg. Tamo postaje vodeći strijelac kluba te dovodi Široki do naslova prvaka 2004. 
Novi naslov prvaka sa Širokim, Abramović osvaja 2006. Nakon četiri sezone provedene u Širokom Brijegu, 2007. Abramović se vraća u Hrvatsku i Zagreb, ali ovog puta u Lokomotivu. U to vrijeme Lokomotiva Zagreb bila je trećeligaška momčad u kojoj su nastupali rezervni igrači Dinama koji u matičnom klubu nisu dobili priliku ili su poslani na "kaljenje".
Nakon sezone provedene u Lokomotivi, Abramović odlazi na sjever Europe, u finski Inter Turku.

Domagoj Abramović s klubom osvaja naslov finskog prvaka u kojem je bio važan član pobjedničke momčadi.

Nakon osvajenog naslova, Abramović napušta Skandinaviju te odlazi u Grčku. Tamo je nastupao za niželigaše Thrasyvoulos Fylis, Olympiakos Volos i Pierikos. Nakon toga Abramović se vraća u finski Inter Turku gdje provodi sezonu 2011./12.

Od siječnja 2012. Domagoj Abramović postaje članom velikogoričke Gorice.

### Reprezentativna karijera
Abramović je natupao za sve mlade reprezentativne uzraste - U-15, U-17, U-18, U-19, U-20 i U-21. S mladim reprezentacijama nastupao je na tri Europska prvenstva (1998. s uzrastom do 16 godina; 2000. s uzrastom do 18 godina; 2004. s uzrastom do 21. godine).

## Osvojeni klupski trofeji

## Izvori

## Vanjske veze
* Profil igrača na FCInter.com 
* Statistika igrača na web stranici finskog prvenstva
* Statistika igrača na web stranici hrvatskog prvenstva 
* Statistika igrača na web stranici hrvatskog prvenstva 
* Statistika igrača na web stranici HNS-a
Željko Adžić

**Željko Adžić** (Požega, 28. kolovoza 1965.) je bivši hrvatski nogometaš. Odigrao je jednu međunarodnu utakmicu za Hrvatsku reprezentaciju. Osvojio je prvenstvo Hrvatske kao član  HAŠK-Građanskog (Dinamo Zagreb) 1993. godine. Igrao je i za Melbourne Croatiu
Mirko Braun

**Mirko Braun** (Hrvatska Dubica, 20. kolovoza 1942. - Zagreb, 22. ožujka 2004.) - hrvatski nogometaš, poznat je pod nadimkom "Charlie"

Rođen je u Hrvatskoj Dubici 1942. godine. Potomak je doseljenika iz Tirola. Bio je vrstan obrambeni igrač, pokazivao je odlike vođe, bio je sklon šalama. U NK Dinamo Zagreb, stigao je 1959. iz Bjelovara. Tada je trener bio Márton Bukovi. Bio je član poznate uže obrane Dinama Škorić-Belin-Braun, te je s Dinamom nastupio i u finalu Kupa velesajmskih gradova 1963. protiv Valencije. Igrao je i za reprezentaciju Jugoslavije.

Karijeru je morao prekinuti 1966. godine u 24. godini života, zbog teške prometne nesreće, koju je doživio 1964.

Bio je vlasnik kafića "Charlie" u središtu Zagrebu u Gajevoj ulici, koji je postao kultno mjesto okupljanja tisuća Zagrepčana. 

Luka Tripković napisao je njegovu biografiju: "ČARLI, život koji traje" 2009. godine.
Fatos Beqiraj

**Fatos Beqiraj** (Bećiraj) (Peć, 5. svibnja 1988.) je nogometaš rođen na Kosovu, igrač kineskog Changchun Yatai i Nogometne reprezentacije Crne Gore. Igra na položaju napadača.

## Klupska karijera
Fatos Beqiraj počeo je igrati nogomet u rodnom gradu Peći i lokalnom nogometnom klubu Shqiponja Peć. Nakon KF Shqiponja 2006. godine odlazi u KF Besa Peć a potom 2007. godine u crnogorski klub Budućnost iz Podgorice. U sezoni 2007/08. s Budućnosti osvaja prvenstvo Crne Gore i igra finale Crnogorskog kupa a u sezoni 2008/09. bio je najbolji strijelac Prve crnogorske nogometne lige sa 18 pogodaka. Godine 2010. odlazi u GNK Dinamo Zagreb s kojim potpisuje petogodišnji ugovor. Svoja prva dva zgoditka za Dinamo postiže na utakmici 1/16 hrvatskog nogometnog kupa, u Dinamovoj pobjedi od 6:0 protiv Zadrugara iz Hrastovskog, 22. rujna 2010. godine. Prvi ligaški zgoditak za Dinamo u postiže 3. listopada 2010. godine u 10. kolu sezone 2010/11. u utakmici protiv NK Istra 1961.

U veljači 2014. nakon 4 godine igranja u zagrebačkom Dinamu, Fatos odlazi u redove kineskog Changchun Yatai.

## Reprezentativna karijera
Fatos Bećiraj igrao je pet utakmica za crnogorsku nogometnu U-21 reprezentaciju. Za crnogorsku nogometnu A reprezentaciju debitirao je u ožujku 2009. godine protiv Italije u kvalifikacijskoj utakmici za odlazak na Svjetsko prvenstvo u nogometu 2010. godine u Južnoj Africi. Prvi zgoditak za crnogorsku nogometnu A reprezentaciju postiže u prijateljskoj utakmici protiv nogometne reprezentacije Azerbaidjana odigranoj u Podgorici 17. studenog 2010. godine.

## Priznanja
### Individualna
**[[GNK Dinamo Zagreb]]**

*Najbolji strijelac 1. HNL u sezoni 2011./12. s postignutih 15 pogodaka.

### Klupska
**[[FK Budućnost Podgorica]]**
* Prvak Crne Gore **(1)**: *[[Prva crnogorska nogometna liga 2007./08.|2007./08.]]* 
**[[GNK Dinamo Zagreb]]**
* Prvak Hrvatske **(3)**: 2011., 2012., 2013.
* Hrvatski nogometni kup **(2)**: 2011., 2012.
* Hrvatski superkup **(1)**: 2013.

## Izvori

## Vanjske veze
* Fatos Bećiraj na hnl-statistika.com  
* Fatos Bećiraj, statistika na Sportnet-u 
* "Volim borbu i nikada ne odustajem", članak na Sportnet-u 
*  Fatos Bećiraj na Soccerway.com
*  Fatos Bećiraj, statistika na FSCG
Lee Addy

**Lee Addy** (Accra, 7. srpnja 1990.) ganski je nogometaš koji trenutačno igra za zagrebački nogometni klub Dinamo na posudbi iz kineskog Dalian Aerbin.

U ljeto 2013. godine kupio je naklonost navijača zagrebačkog kluba izjavom koju je dao hrvatskim medijima neposredno prije uzvratne, odlučujuće utakmice play off-a lige prvaka, protiv Austrije Beč. Tom prilikom izjavio je: "Ne želimo razočarati navijače, idemo se boriti za klub i hrvatski narod. Jer, želimo predstavljati Hrvatsku u Ligi prvaka i sutra se borimo za Hrvatsku".

## Priznanja
### Klupska
**[[Dinamo Zagreb]]**
* Prvak Hrvatske **(1)**: 2013./14.

## Izvor

## Vanjske veze
*Profil
Rudolf Belin

**Rudolf "Rudi" Belin** (Zagreb, 4. studenoga 1942. – Zagreb, 3. studenoga 2025.) bio je hrvatski nogometaš i trener.

## Igračka karijera
### Igračke karakteristike
Svestran igrač, velik tehničar, igrao je braniča, spojku, a najčešće pomagača s naglašenom ofenzivnom ulogom, iznimno korektan borac a posebno se isticao odličnim izvođenjem slobodnih udaraca i jedanaesteraca.
Brat je hrvatskog nogometaša Brune Belina kojem je bio igrački uzor.

### Klupska karijera
**[[Dinamo Zagreb]]**

Rudi Belin svoju karijeru je započeo u zagrebačkom Dinamu 1959. godine. S klubom je osvojio tri jugoslavenska kupa te je bio važan igrač kluba koji je 1967. osvojio Kup velesajamskih gradova. U četvrtfinalu tog natjecanja, Dinamo je kod kuće pobijedio Juventus s 3:0 a posljednji pogodak postigao je i Rudi Belin. Belin je i u polufinalnoj utakmici protiv Eintracht Frankfurta postigao odlučujući pogodak za *Modre* iz jedanaesterca. Upravo tim pogotkom Dinamo se plasirao u finale protiv Leeds Uniteda u kojem je klub osvojio svoj jedini europski trofej.
Belin je za Dinamo igrao u 410 utakmica, od čega su gotovo 200 njih bile prvenstvene, te sveukupno postigao 74 zgoditka.

**[[K. Beerschot V.A.C.]]**

Nakon 11 godina provedenih u Dinamu, Rudi 1970. godine odlazi u belgijski klub Beerschot VAC gdje je proveo četiri godine od 1970. do 1974.

### Reprezentativna karijera
Rudolf Belin nastupao je i za jugoslavensku nogometnu reprezentaciju za koju je skupio 29 nastupa i postigao 6 pogodaka. Debitirao je za A reprezentaciju Jugoslavije 27. listopada 1963. protiv Rumunjske (1:2) u Bukureštu, a posljednji put igrao je 19. listopada 1969. protiv Belgije (4:0) u Skoplju. Za Jugoslaviju je nastupao i 1964. na Olimpijskim igrama te 1968. na Europskom prvenstvu na kojem je SFRJ bila europski doprvak izgubivši u ponovljenoj završnici prvenstva od Italije s 2:0.

## Trenerska karijera
Nakon što je prekinuo igračku karijeru, Belin je postao trener. Bio je direktor Dinamove omladinske nogometne škole dok je trenirao Dinamo te hrvatski emigrantski klub Toronto Croatia iz Kanade. 2001. godine bio je nakratko izbornik iračke reprezentacije. U Irak je doveden ubrzo nakon iračkog 0:1 poraza od Saudijske Arabije..

## Osvojeni trofeji
### Klub

### Reprezentacija

## Zanimljivosti
2000. godine hrvatski sportski dnevnik Večernji list proveo je istra‍živanje o najboljim hrvatskih nogometašima. Na tom istra‍živanju, Rudi Belin je proglašen kao 36. najbolji hrvatski nogometaš svih vremena.

Manje je poznato da je Rudolf Belin nakon postavljanja reflektora na Starom placu (u travnju 1970.) odigrao i jednu prijateljsku utakmicu za Hajduk postigavši pritom i jedan gol.

## Izvori

## Vanjske veze
* Angelfire.com
* Nekada i sada - RUDOLF BELIN, veliko ime zagrebačkog Dinama
* Reprezentacija.rs
Snješko Cerin

**Snješko Cerin** (Zagreb, 18. siječnja 1955.), hrvatski nogometaš. Igrao je na poziciji napadača. Nije odigrao nijednu utakmicu za Jugoslaviju.

Igrao je u Dinamovom sastavu koji je osvojio naslov prvaka 1981./1982. godine nakon 24 godine. Te je sezone bio najbolji strijelac prvenstva sa 19 postignutih pogodaka. S Dinamom je dvaput osvojio jugoslavenski kup, 1979./80. i 1982./83. godine. U tom je razdoblju 5 uzastopnih godina bio najbolji Dinamov strijelac.

Igrajući za Dinamo je ukupno postigao 295 pogodaka u 474 utakmica i treći je Dinamovih strijelac svih vremena, iza Igora Cvitanovića i Dražana Jerkovića. 101 pogodak od tih 295 je postigao u prvoligaškim utakmicama.

Prije nego je igrao za Dinamo, igrao je za Trnje i Zagrebačke plave, prije nego su se spojili sa Zagrebom 1980. godine. 1986. je otišao u inozemstvo. Igrao je jednu sezonu za Austriju iz Klagenfurta.

Unatoč svojoj sjajnoj karijeri i činjenici da je bio jednim od rijetkih igrača koji su ušli u klub igrača koji su dali preko 100 golova u 1. ligi, jugoslavenski izbornici ga nikad nisu pozvali u reprezentaciju.

Nakon što se povukao iz nogometa, otvorio je dom za starije osobe blizu Zadra.

## Dosezi
*prvenstvo Jugoslavije
**prvak (1): 1981./1982.
**doprvak (2): 1976./1977., 1978./1979.
*Kup maršala Tita
**prvak (2): 1979./1980., 1982./1983.
**doprvak (3): 1981./1982., 1984./1985., 1985./1986.

## Vanjske veze
*Zagreb Blues  Sažeti prikaz karijere
*Dinamo  
*WorldFootball.net
Eduardo Carvalho

**Eduardo dos Reis Carvalho** (Mirandela, 19. rujna 1982.) je portugalski nogometaš koji trenutačno igra za nogometni klub Dinamo Zagreb i portugalsku nogometnu reprezentaciju.

Eduardo je u svojoj karijeri nastupao za Bragu B momčad, Bragu, Beira-Mar, Vitóriu Setubal, Genou, Benficu i Istanbul BB.

## Izvor
Arijan Ademi

**Arijan Ademi** (Šibenik, 29. svibnja 1991.) je hrvatski nogometaš albanskog podrijetla koji trenutačno igra za Dinamo Zagreb. Igra na položaju veznog igrača. 2014. godine se odlučio zaigrat za Makedoniju.

## Klupska karijera
Počeo je u mlađim uzrastima HNK Šibenika, a 2007. godine je zaigrao za seniorski sastav.  Nakon HNK Šibenika, s kojim je igrao u finalu hrvatskog nogometnog kupa 2010. godine i gdje je bio standardni prvotimac te najmlađi kapetan kluba u povijesti, Arijan Ademi je 28. svibnja 2010. prešao u NK Dinamo Zagreb.

U siječnju 2012. odlazi na posudbu u Lokomotivu Zagreb, ali je u lipnju 2012. godine vraćen u Dinamo.

## Reprezentativna karijera
Igrao je za Hrvatske nogometnu reprezentaciju do 18, do 19 , do 20 i do 21 godine, a bio je član A reprezentacije. Nakon nepozivanja na SP 2014. u Brazilu od strane Hrvatske, Ademi se odlučio 2014. godine zaigrat za Makedoniju.

## Priznanja
### Klupska
**[[Dinamo Zagreb]]**
* Prvak Hrvatske **(4)**: 2010./11., 2011./12., 2012./13., 2013./14.

## Izvori

## Vanjske veze
* Arijan Ademi na sportnet.hr 
* Arijan Ademi statistika u 1. HNL 
* Arijan Ademi statistika reprezentacije mlađih uzrasta
Jasmin Agić

**Jasmin Agić** (Pula, Hrvatska, 26. prosinca 1974.) je bivši hrvatski nogometaš i nacionalni reprezentativac.

## Karijera
Agić je većinu svoje klupske karijere proveo igrajući za Rijeku i zagrebački Dinamo te je nakratko igrao u Južnoj Koreji i Austriji. Tijekom igranja za Croatiju Sesvete optužen je za namještanje utakmica u *akciji Offside*. Igrač je u travnju 2011. uz još četvoricu igrača priznao namještanje. Zbog toga je nepravomoćnom presudom Županijskog suda u Zagrebu, osuđen na 9 mjeseci zatvora te mora vratiti 26.500 eura.

Za hrvatsku reprezentaciju Jasmin Agić je debitirao 10. ožujka 1999. na utakmici protiv Grčke te je do 2004. odigrao 14 utakmica u nacionalnom dresu.

## Osvojeni trofeji
### Klupski trofeji

## Izvori

## Vanjske veze
*National Football Teams.com
Júnior Fernándes

**Junior Fernándes** (Tocopilla, 4. listopada 1988.) je čileanski fudbaler ili nogometaš, koji trenutačno nastupa za turski Alanyaspor, na posudbi iz zagrebačkog Dinama. Igra na mjestu napadača.

## Transferi
U svibnju 2014. Fernándes je potpisao za Dinamo za 2,5 milijuna eura. U siječnju 2017. je Čileanac posuđen turskom Alanyasporu, čiji je trener Safet Sušić.

## Priznanja
### Klupska
**[[Dinamo Zagreb]]**
* Prvak Hrvatske **(1)**: 2013./14.,2014./15.,2015./16.
* Hrvatski nogometni kup **(1)**: 2015./16.
* Hrvatski nogometni superkup **(1)**: 2013.

## Izvori

## Vanjske veze

* Junior Fernándes na hnl-statistika.com 
* Junior Fernándes u Alanyasporu
Marcelo Brozović

**Marcelo Brozović** (Zagreb, 16. studenog 1992.) je hrvatski nogometaš, koji trenutačno nastupa za Inter Milan na mjestu veznjaka.

Dne 31. svibnja 2014. izbornik A reprezentacije Niko Kovač je objavio popis igrača za odlazak na svjetsko prvenstvo u Brazil na koju je pozvao i Brozovića.

## Druge aktivnosti
U siječnju 2010., Brozović sudjeluje u pjesmi "$agud - Car". Njegov vokal je postavljen kao uvod u pjesmu.

## Priznanja
### Klupska
**[[Dinamo Zagreb]]**
* Prvak Hrvatske **(2)**: 2012./13., 2013./14.

## Reference

## Vanjske veze
* Marcelo Brozović na hnl-statistika.com
Fran Brodić

**Fran Brodić** (Zagreb, 8. siječnja 1997.) je hrvatski nogometaš, koji trenutačno nastupa za zagrebački Dinamo na mjestu napadača.

## Klupska karijera
Najmljađi debitant u povijesti Dinama,mlađi i od Alena Halilovića koji je ušao u igru s 1. momčadi Dinama.

## Privatni život
Pohađa u privatnu srednju školu, ima dugogodišnju djevojku Mateu...

## Izvori

## Vanjske veze
* Fran Brodić na hnl-statistika.com
Cleyton (fudbaler, rođen 1983.)

**Alexandre Henrique Silva Cleyton** (Jacareí, Brazil, 8. ožujka 1983.), brazilski je nogometaš koji posjeduje i grčku putovnicu.

Cleyton je u svojoj nogometnoj karijeri nastupao za Messiniakos, Apollon, Larissu, Panathinakos, Metalurg Donjeck, Kayserispor i zagrebački Dinamo.

Svoj debi u službenoj utakmici za Dinamo je imao 6. veljače 2014. u Puli na stadionu Aldo Drosine protiv Istre u kojoj je Dinamo pobjedio 3:1.

Svoj prvi pogodak u dresu zagrebačkog Dinama je zabio 16. ožujka 2014. u susretu protiv Istre na Maksimiru.

Cleyton i Dinamo su sporazumno raskinuli ugovor 28. ožujka 2014. zbog brazilčevog noćnog izlaska u kojem je bio predmet šakačkog obračuna u centru Zagreba.

## Reference

## Vanjske veze
* Cleyton na hnl-statistika.com
Zlatko Canjuga

**Zlatko Canjuga** (Ivanec kod Varaždina, 2. rujna 1954.) je hrvatski političar i bivši športski dužnosnik. Po nacionalosti Hrvat. Po struci je profesor povijesti i filozofije.

U rodnom Ivancu završio je osnovnu školu, a u Varaždinu srednju gdje je stekao stručnu spremu za suradnika u odgojno obrazovnom procesu. Završio je Filozofski fakultet u Zagrebu.

Prije Domovinskog rata bio je referent za kulturu u općini Ivanec, poslije je predavao je varaždinskoj gimnaziji i u Ravnateljstvu hrvatskih škola u Njemačkoj. 

1994. postao je glavni tajnik HDZ-a, član Vijeća obrane i nacionalne sigurnosti predsjednika RH.  

1995. godine bio je savjetnikom predsjednika RH za društvene djelatnosti. Izabran je za saborskog zastupnika. Bio je član Odbora za unutarnju politiku i nacionalnu sigurnost, član Odbora za vanjsku politiku i stalni član Predsjedničkog vijeća. 1996. došao je na čelo HDZ-a Grada Zagreba i na čelo NK Croatije.

1997. postao je predsjednikom Skupštine Grada Zagreba. Obnašao je dužnosti u nekoliko tijela, kao što je vijećnik Vijeća HRT-a, član Državnog povjerenstva za povijesne i ratne žrtve, član Predsjedničkog vijeća za strateške odluke i sl. Došao je do mjesta potpredsjednika HDZ-a i predsjednika HDZ-a.

Trećesiječanjskom smjenom vlasti u Hrvatskoj ostao je bez svih funkcija, uslijed previranja u HDZ-u.

Na hrvatskim parlamentarnim izborima 2000. godine ušao je u 4. saziv Hrvatskog državnog sabora kao zastupnik na listi HDZ-a u 1. izbornoj jedinici. Mandat je obnašao od 2. veljače 2000. do 22. prosinca 2003.. Tijekom mandata razišao se s HDZ-om te je postao pripadnik Hrvatskih nezavisnih demokrata, kojima je uskoro postao i potpredsjednik.

U četvrtom sazivu Hrvatskog državnog sabora bio je član Odbora za ravnopravnost spolova.

2002. zaigrao je za županijskog drugoligaša Glavice, kluba iz supruzinog kraja.

Odlikovan je Redom Danice hrvatske s likom Antuna Radića (1995.).

## Djela
* Hrvatska demokratska zajednica Stuttgart: hrvatska politika običnog čovjeka (prireditelj), 1993.
* Posljednji razgovor s hrvatskim Judom, 1997.
* Vizija Hrvatske: hrvatska pomirba, 1999.

## Izvori
*Zastupnici 4. saziva Hrvatskoga sabora 
*Većernji list
Bryan Carrasco

**Bryan Carrasco** (Santiago, 31. siječnja 1991.), čileanski nogometni reprezentativac i igrač Audax Italiano.

## Klupska karijera
### Početci
Nogomet je počeo igrati kao desetogodišnjak u podmlatku nogometnog kluba Audax Italiano, 2001. godine. Može igrati na poziciji desnog beka i desnog krila. 

### Dinamo Zagreb
U zagrebački Dinamo došao je na posudbu iz čileanskoga kluba Audax Italiano, do kraja sezone 2012./13. Za Dinamo je u 1. HNL debitirao, u 8. kolu sezone 2012./13., u utakmici protiv NK Osijeka, 14. rujna 2012. godine.

## Reprezentativna karijera
Za čileansku nogometnu do 23 reprezentaciju odigrao je 8 utakmica i postigao 3 pogotka. Za čileansku seniorsku nogometnu reprezentaciju debitirao je 2012. godine.

## Izvori
Zagrebački derbi

**Zagrebački derbi** je nogometna utakmica između dva najuspješnija zagrebačka nogometna kluba. Prvi zagrebački derbi  i prvu javnu nogometnu utakmicu u Zagrebu odigrali su na Marulićevu trgu HAŠK i PNIŠK (1:1) 28. listopada 1906. godine. Najveći gradski rivali, najgledaniji  i najuspješniji klubovi od 1911. godine do 1945. godine bili su HAŠK i Građanski, a nakon 1945. godine Dinamo i Zagreb.

## Građanski - HAŠK
### Historija
Gradsko rivalstvo između “Purgera“ (Građanski) i “Akademičara“ (HAŠK) počinje 21. svibnja 1911. godine odigravanjem njihove prve utakmice. Prva službena natjecateljska utakmica odigrana je 27. listopada 1912. godine u Prvenstvu Hrvatske i Slavonije 1912./13. Rivalstvo se nakon Prvog svjetskog rata nastavilo kroz prvenstva Zagrebačkog nogometnog podsaveza (1919. – 1945.), te prvenstva Jugoslavenskog nogometnog saveza (1923.-1940.) i Hrvatskog nogometnog saveza (1941.-1945.). Posljednja utakmica odigrana je 10. travnja 1945. godine.

### Zanimljivo
* 21. svibnja 1911. godine: prva utakmica zagrebačkog derbija bila je ujedno i prva utakmica tada novoosnovanog Građanskog.
* 27. listopada 1912. godine: prva međusobna natjecateljska utakmica Građanskog i HAŠK-a.
* 1912. godine: najveća pobjeda HAŠK-a, 8:0
* 23. rujna 1917. godine: prva pobjeda Građanskog nad prvom momčadi HAŠK-a bila je tek nakon šest godina rivalstva.
* 17. srpnja 1927. godine: Građanski - HAŠK 4:2, Prvi radio prijenos nogometne utakmice u Hrvatskoj i na prostoru tadašnje Kraljevine SHS.
* 8. prosinca 1933. godine i 28. travnja 1940. godine: najveće pobjede Građanskog 10:1 i 9:0
* 10. travnja 1945. godine: posljednja utakmica Građanskog i HAŠK-a odigrana na igralištu Concordije pred 8000 gledatelja

### Zajednička momčad
HAŠK i Građanski su 1931. godine igrali u zajedničkoj momčadi prijateljsku utakmicu protiv mađarske momčadi Újpest FC (2:2)

### Utakmice i statistika

Napomena: * Igrala je rezervna momčad HAŠK-a

## Dinamo - Zagreb

### Utakmice i statistika
#### 1945. – 1990.

#### Od 1991.
(u izradi)

## Izvori
* Zagreb, Nogometni leksikon 
* Zvonimir Magdić, *Legende zagrebačkog nogometa*, Zagreb, 1996.
* H.A.Š.K. 1903-1993 - HRVATSKI AKADEMSKI ŠPORTSKI KLUB, Zagreb, 1993.
* Fredi Kramer, Sveto ime Dinamo, Zagreb, 2006.
Zlatko Kranjčar

**Zlatko "Cico" Kranjčar** (Zagreb, 15. studenog 1956. – Zagreb, 1. ožujka 2021.), bio je jugoslavenski i hrvatski nogometaš i nogometni trener. Zlatko Kranjčar dobitnik je Državne nagrade za šport "Franjo Bučar" 2005. godine. Nakon Miroslava Ćire Blaževića (6), s 4 osvojena trofeja u dva trenerska mandata u Maksimiru, treći je najtrofejniji trener u povijesti GNK Dinamo.

Njegov sin Niko je također imao značajnu nogometnu karijeru.

Proslavio se Cico potezom fair-playa 3. svibnja 2012. u utakmici iranskog prvenstva 2011./12. godine, kad je naredio svom igraču koji je trebao izvesti jedanaesterac neka ga promaši, budući da je sudac dosudio jedanaesterac u okolnostima u kojima ga uopće nije trebao dosuditi.

## Igračka karijera

### Igrački uspjesi
* prvak Jugoslavije s Dinamom (1982.),
* 2 puta Kup Jugoslavije s Dinamom (1980., 1983.), 
* 2 puta prvenstvo Austrije s Rapidom (1987., 1988.), 
* 3 puta Kup Austrije s Rapidom (1984., 1985., 1987.),
* 3 puta Superkup Austrije s Rapidom (1986., 1987., 1988.), 
* finalist Kupa pobjednika kupova s Rapidom (1985.)

### Trenerski uspjesi
* 3 puta prvak Hrvatske (1996. i 1998. s Croatijom, 2002. sa Zagrebom), 
* 2 puta pobjednik Hrvatskoga kupa (1996. i 1998. sa Croatijom)
* 1 puta prvak Irana (2012. sa Sepahanom),
* 1 puta pobjednik Kup Hazfi (2013. sa Sepahanom)

## Reference

## Vanjske veze
*Sportske novosti: Cico Kranjčar preuzeo slovačku Dunajsku Stredu!
*Trener koji je od NK Zagreb stvorio prvaka
Franjo Gašpert

**Franjo Gašpert Gašo** (Zagreb, 15. prosinca 1930.), hrvatski nogometaš. Umro je 3. 11. 1994. 

## Igračka karijera
S Dinamom je osvojio prvenstvo Jugoslavije 1958., a u klubu se zadržao od 1957. godine do 1960. godine. Igrao je i u klubovima : "Metalac", "Zagreb", "Opel" (iz Russelsheima) i "Wiesbaden".

### Golovi u prvenstvenim utakmicama
* prvenstvo Jugoslavije  1956/1957. : Dinamo na petom mjestu.  Gašpert - 1 gol
* prvenstvo Jugoslavije  1957/1958. : Dinamo na prvom mjestu.  Gašpert - 7 golova
* prvenstvo Jugoslavije  1958/1959. : Dinamo na petom mjestu.  Gašpert - 5 golova
* prvenstvo Jugoslavije  1959/1960. : Dinamo na drugom mjestu. Gašpert - 1 gol
Mihael Mikić

**Mihael Mikić** (Zagreb, 6. siječnja 1980. ) hrvatski nogometaš koji trenutno nastupa za Hirošimu.

## Igračka karijera
Sa 7 godina počeo je igrati u zagrebačkom klubu NK Bistra. Kao 13-godišnjak preselio je u Inter Zaprešić i već sa 16 godina započeo profesionalnu karijeru. Nakon jedne sezone postao je članom Dinama iz Zagreba, te se s 19 godina probio do prve momčadi. 1998. bio je možda i najbolji igrač U-18 reprezentacije na Svjetskom prvenstvu na Cipru, gdje je osvojio brončanu medalju.

Kao 18-godišnjak je nastupio u 3 Dinamove (tada *Croatia Zagreb*) utakmice u Ligi prvaka, u kojima je postigao pogodak portugalskom Portu u Zagrebu. Bio je to povijesni prvi pogodak tog kluba u najelitnijem nogometnom natjecanju ikada. Nastupio je u Ligi prvaka i dogodine, igravši 5 puta u 6 utakmica, no, rijetko od prve minute. Tom prigodom je bio strijelac, u remiju s Marseillom, 2:2. Bio je standardan i u U-19 i U-21 momčadi.

U Dinamu je Mikić igrao do 2004. kada odlazi u njemačku Bundesligu, točnije, u Kaiserslautern. Do zimske stanke sezone 2005./06. sakupio je tek 10 nastupa u prvenstvu, no, nakon toga broj nastupa se popeo na 20. Klub je kasnije te sezone ispao iz prve lige, a Mikić, koji nije uspio postići niti jedan gol u dresu njemačkog kluba, ponovno se vratio u hrvatsku ligu, u Rijeku.

U Rijeci je debitirao u Kupu UEFA na Kantridi protiv ciparske Omonije, no, nije uspio pomoći novom klubu da prođe dalje (Rijeka ispala s 2:2, 1:2). Niti u Rijeci nije bio standardan u prvoj momčadi, no, redovito bilježi odigrane minute, bilo to i nakon ulaska s klupe. S vremenom je, iako pored loših rezultata momčadi, uspio doći do prvih 11 i svojom borbenošću postao ljubimac navijača. Par dana prije kraja zimskog prijelaznog roka iste sezone, sporazumno je raskinuo ugovor s klubom. Iako ga je trener Milivoj Bračun htio zadržati, predsjednik kluba Robert Ježić prednost je dao Igoru Novakoviću. Već par sati kasnije potpisao je 2,5-godišnji ugovor s matičnim Dinamom.

Početkom 2009. godine prelazi u japansku Sanfrecce Hirošimu

Nije uspio zabilježiti niti jednu utakmicu za seniorsku reprezentaciju.

### Vanjske veze
* Nogometni-magazin: statistike
Jerko Leko

**Jerko Leko** (Zagreb, 9. travnja 1980.) je bivši hrvatski nogometni reprezentativac.

## Klupska karijera
2000. godine započinje njegova karijera u Dinamu s kojim je i danas emotivno vezan. Neko vrijeme u Maksimiru nisu znali s kakvi talentom raspolažu i Jerko odlazi na posudbu u NK Sesvete. U Dinamo se vraća kao potpun igrač i u sezoni 2001./02. osvaja hrvatski Kup.

U finalu protiv Varteksa, Leko je postigao pogodak te je proglašen za igrača susreta. Dinamo je polako shvatio da neće moći zadržati Leku u svojim redovima i već 2000. godine kijevski Dinamo dovodi ga kao najskupljeg igrača u povijesti kluba.

U prvoj sezoni ukrajinski Dinamo s Lekom osvaja duplu krunu. U veljači 2006. godine Leko je između brojnih opipljivih ponuda odabrao onu iz Kneževine. Trogodišnji ugovor s Monacom potpisao je svega tjedan dana uoči početka SP-a u Njemačkoj. U Monacu se ispočetka nije dobro snašao, većinom zarađujući hrpu žutih kartona, da bi kasnije postao nezamijenjiv među početnih 11. Na 18. rujna 2010. Leko je potpisao 2-godišnji ugovor za turski klub Bucaspor.

U svibnju 2011. potpisao je dvogodišnji ugovor s Dinamom.

## Reprezentativna karijera
Leko je s reprezentacijom nastupio na EP-u Portugalu, i to svega 22 minute. Iako nije uvršten u Jozićevu momčad za Japan i Koreju, igrao je u kvalifikacijama. Leko može igrati sve pozicije u veznom redu, te na desnom boku može biti alternacija Dariju Srni.

Debitirao je protiv Mađarske sredinom 2002. godine, a na Svjetskom prvenstvu je odigrao dva susreta, ukupno 78 minuta.

## Priznanja
### Klupska
**[[Dinamo Zagreb]]**
* Prvak Hrvatske **(3)**: 2011./12., 2012./13., 2013./14.

## Reference

## Vanjske veze
* Jerko Leko na hnl-statistika.com
Filip Lončarić

**Filip Lončarić** (Zagreb, 17. rujna 1986.) je hrvatski nogometaš koji trenutačno nastupa za sarajevski nogometni klub Željezničar. 

Karijeru je započeo u Dinamu kao dijete, na mjestu beka, ali pošto su treneri vidjeli da nema budućnosti na tom mjestu, pokušali su ga staviti na gol. To se pokazalo kao dobar potez, jer je  Filip brzo napredovao. Na vrata prve momčadi je stao protiv najvećeg Dinamovog rivala, Hajduka, zbog ozljede prvog vratara Ivana Turine. Primio je dva gola, oba iz jedanaesterca. Od tada se ustalio na golu prve momčadi.

Lončarić je branio za hrvatsku U-21 reprezentaciju. Odlikuju ga dobri refleksi i izlasci jedan na jedan te istrčavanja na nabacivanja.
Vedran Ješe

**Vedran Ješe** (Banja Luka, 3. veljače 1981.), hrvatski nogometaš.

Karijeru počeo u zagrebačkom HAŠK-u, u kadetskoj kategoriji prelazi u NK Zagreb. Za karijere u Zagreb bio je na posudbama u zagrebačkim klubovima Posavini (kadeti i juniori) i Trnju (seniori). Igra na poziciji stopera ili braniča. U srpnju 2006. potpisao za švicarski Thun, gdje je otišao iz Dinama. Nakon polusezone u Švicarskoj otišao je na posudbu u izraelski Bnei Yehuda. Igrao je još za Olimpik iz Sarajeva i NK Široki Brijeg.

## Izvori

## Vanjske veze
* Vedran Ješe na hnl-statistika.com
Nikola Jurčević

**Nikola Jurčević** (Zagreb, 14. rujna 1966.), hrvatski nogometaš i nogometni trener.

Nastupao je za hrvatsku nogometnu reprezentaciju 1996. godine na Europskom prvenstvu u Engleskoj. Nije bio pozvan u reprezentaciju za SP 1998.

Igrao je na poziciji napadača u Dinamu, Salzburgu i Freiburgu. Poslije karijere nogometaša, postao je nogometni trener. Prvi klub bio mu je Zagreb kojeg je odveo u Ligu za prvaka HNL-a, godinu poslije je osvojio Kup sa Dinamom i 2. mjesto u prvenstvu, te plasman u 3. pretkolo Lige prvaka, poslije toga trenirao je i austrijski Salzburg te Slaven Belupo, a danas se nalazi u stručnom stožeru izbornika Slavena Bilića. Nakon EURA 2012. postao je pomoćnik Slavenu Biliću u Lokomotivu iz Moskve u kojem se zadržao tek jednu sezonu da bi nakon te avanture ponovno sa Bilićem preuzeo turski Bešiktaš.